# ดุสิต เซ็นทรัล พาร์ค
ดุสิต เซ็นทรัล พาร์ค  เป็นโครงการพัฒนาพื้นที่เชิงพาณิชยกรรมแบบผสมใจกลางกรุงเทพมหานคร บนที่ดินขนาด 23 ไร่ 2 งาน 2.72 ตารางวา ของสำนักงานพระคลังข้างที่ บริเวณหัวมุมฝั่งตะวันตกเฉียงใต้ของแยกศาลาแดง จุดตัดระหว่างถนนพระรามที่ 4 ตัดถนนสีลม ในพื้นที่แขวงสีลม เขตบางรัก ตรงข้ามกับสวนลุมพินีฝั่งพระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว เยื้องกับโรงพยาบาลจุฬาลงกรณ์ ซึ่งเป็นพื้นที่เดิมของ โรงแรมดุสิตธานี กรุงเทพฯ, บริษัท ไทยประกันชีวิต จำกัด (มหาชน) สำนักงานสีลม และโรงเรียนสอนทำอาหาร เลอ กอร์ดอง เบลอ ดุสิต พัฒนาและบริหารงานโดย บริษัท วิมานสุริยา จำกัด กิจการร่วมทุนระหว่างบริษัท ดุสิตธานี จำกัด (มหาชน) และบริษัท เซ็นทรัลพัฒนา จำกัด (มหาชน) โครงการประกอบด้วย โรงแรมดุสิตธานี กรุงเทพฯ หลังใหม่, สวนสาธารณะลอยฟ้า รูฟ พาร์ค, อาคารสำนักงาน เซ็นทรัล พาร์ค ออฟฟิศเซส, ศูนย์การค้า เซ็นทรัล พาร์ค และ อาคารชุดเพื่อการพักอาศัย เดอะ เรสซิเดนเซส

ปัจจุบัน ดุสิต เซ็นทรัล พาร์ค เปิดให้บริการแล้ว 2 ส่วน คือโรงแรมดุสิตธานี กรุงเทพฯ หลังใหม่ ซึ่งเปิดบางส่วนเมื่อวันที่ 27 กันยายน พ.ศ. 2567 ก่อนเปิดเพิ่มในชั้นดาดฟ้าเมื่อวันที่ 17 ธันวาคม พ.ศ. 2567 และอาคารสำนักงาน เซ็นทรัล พาร์ค ออฟฟิศเซส ซึ่งเปิดให้บริการตั้งแต่เมื่อวันที่ 1 มิถุนายน พ.ศ. 2568 ส่วนพื้นที่อื่น ๆ มีกำหนดเปิดให้บริการภายในปี พ.ศ. 2568 ประกอบด้วย ศูนย์การค้า เซ็นทรัล พาร์ค และ สวนสาธารณะลอยฟ้า รูฟ พาร์ค มีกำหนดเปิดพร้อมกันในวันที่ 15 สิงหาคม และอาคารชุดเพื่อการพักอาศัย เดอะ เรสซิเดนเซส มีกำหนดเริ่มโอนกรรมสิทธิ์ห้องชุดในช่วงไตรมาสที่ 4 และคาดว่าจะแล้วเสร็จทั้งโครงการได้ในปี พ.ศ. 2569

ประวัติ

 ภูมิหลัง 

250px|thumb|left|โรงแรมดุสิตธานี กรุงเทพฯ ใน พ.ศ. 2556
พื้นที่ของโครงการดุสิต เซ็นทรัล พาร์ค แต่เดิมเป็นบ้านศาลาแดง ของเจ้าพระยายมราช (ปั้น สุขุม) โดยท่านผู้หญิงชนัตถ์ ปิยะอุย ผู้ก่อตั้งและที่ปรึกษาคณะกรรมการโรงแรม ปริ๊นเซส ได้ดำเนินการขอเช่าพื้นที่จากสำนักงานทรัพย์สินส่วนพระมหากษัตริย์ (ชื่อในขณะนั้น) ซึ่งเป็นเจ้าของที่ดินผืนดังกล่าว เพื่อดำเนินการก่อสร้างโรงแรมระดับห้าดาวที่หรูหราแห่งแรกในกรุงเทพมหานครเมื่อปี พ.ศ. 2511 ภายใต้ชื่อ โรงแรมดุสิตธานี กรุงเทพฯ โดยตัวอาคารมีความสูง 23 ชั้น นับเป็นอาคารสูงแห่งแรกในประเทศไทยบันทึกหน้าสุดท้ายของโรงแรมดุสิตธานี ตำนานตั้งแต่รุ่นพ่อที่เป็นที่รักของคนไทย ในส่วนของชื่อโรงแรมได้ตั้งตามชื่อเมืองจำลองของพระบาทสมเด็จพระมงกุฎเกล้าเจ้าอยู่หัวเพื่อเป็นการเทิดพระเกียรติ เนื่องจากโรงแรมตั้งอยู่ตรงข้ามกับลานพระบรมราชานุสาวรีย์ของพระองค์ที่ประดิษฐานทางด้านตะวันตกเฉียงใต้ของสวนลุมพินี‘ดุสิตธานี’ จุดเริ่มต้น การดิ้นรน และอวสานของโรงแรมไทยที่กำลังจะเป็นตำนาน

 การยกระดับ เปิดตัวโครงการ และก่อสร้าง 
ในเดือนมีนาคม พ.ศ. 2560 เครือดุสิตธานีได้ประกาศต่อสัญญาเช่าที่ดินกับสำนักงานทรัพย์สินส่วนพระมหากษัตริย์ (ชื่อในขณะนั้น) เป็นระยะเวลารวมทั้งสิ้น 30+30 ปี ในจำนวนนี้ไม่รวมระยะเวลาก่อสร้างอีก 7 ปี ซึ่งถ้ารวมทั้งหมดจะคิดเป็น 67 ปีรร.ดุสิตธานีต่อสัญญาเช่าที่อีก 30 ปี จับมือเซ็นทรัล ผุดมิกซ์ยูส จึงประกาศแผนพัฒนาและยกระดับโรงแรมดุสิตธานี กรุงเทพฯ ด้วยการร่วมทุนกับบริษัท เซ็นทรัลพัฒนา จำกัด (มหาชน) ในเครือกลุ่มเซ็นทรัล เพื่อพัฒนาโครงการพัฒนาพื้นที่เชิงพาณิชยกรรมแบบผสม (Mixed-use) บนที่ดินขนาดใหญ่ ซึ่งประกอบไปด้วย โรงแรมดุสิตธานี กรุงเทพฯ แห่งใหม่, อาคารที่พักอาศัย, อาคารสำนักงาน, พื้นที่ค้าปลีก และสวนสาธารณะขึ้นมาทดแทนรายการได้มาและจำหน่ายไปซึ่งสินทรัพย์ - บมจ.เซ็นทรัลพัฒนา เพื่อตอบรับต่อการพัฒนาเมืองและย่านธุรกิจสำคัญของกรุงเทพมหานคร ทั้งนี้ บ้านพักของตระกูลจิราธิวัฒน์ ที่เป็นผู้บริหารของกลุ่มเซ็นทรัล และเป็นเจ้าของเซ็นทรัลพัฒนา ก็ตั้งอยู่บนซอยศาลาแดง 1 ถนนศาลาแดง ที่อยู่บริเวณใกล้เคียงเช่นกัน

ดุสิต เซ็นทรัล พาร์ค เปิดตัวเมื่อวันที่ 1 เมษายน พ.ศ. 2562 ณ โรงแรมดุสิตธานี กรุงเทพฯ และเป็นกิจกรรมสุดท้ายที่จัดขึ้นในโรงแรมนี้ด้วย โดยใช้เงินลงทุนในเบื้องต้น 36,700 ล้านบาท“กลุ่มดุสิต” ผนึก “เซ็นทรัล” ยกระดับโรงแรมดุสิตฯ สู่โปรเจกต์ Mixed-use 3 หมื่นล้าน แลนด์มาร์คบนสีลม โครงการได้เริ่มก่อสร้างจากพิธีวางศิลาฤกษ์เมื่อวันที่ 9 พฤศจิกายน พ.ศ. 2562 โดยสมเด็จพระอริยวงศาคตญาณ (อัมพร อมฺพโร) เสด็จมาเป็นองค์ประธาน หลังจากนั้นเมื่อช่วงเดือนมีนาคม พ.ศ. 2564 ดุสิตธานีและเซ็นทรัลพัฒนาตัดสินใจร่วมกันลงทุนเพิ่มอีก 9,300 ล้านบาท เป็น 46,000 ล้านบาทดุสิตธานี ปรับแผนลงทุนโครงการ “ดุสิต เซ็นทรัล พาร์ค” ตอบโจทย์วิถีนิวนอร์มัล ทำให้เป็นโครงการอสังหาริมทรัพย์ที่มีมูลค่าการลงทุนสูงที่สุดของกลุ่มดุสิตธานี และเป็นโครงการอสังหาริมทรัพย์ที่มีมูลค่าการลงทุนสูงเป็นอันดับที่ 5 ในวงการอสังหาริมทรัพย์ไทย

ทั้งนี้ สัดส่วนการถือหุ้นและหน้าที่ของบริษัททั้งหมดที่บริหารโครงการ ดุสิต เซ็นทรัล พาร์ค (ข้อมูลล่าสุด พ.ศ. 2566) มีดังนี้

 บริษัท วิมานสุริยา จำกัด เช่าช่วงที่ดินส่วนโรงแรมและอาคารชุดเพื่อการพักอาศัยจากเครือดุสิตธานี ซึ่งเช่าที่ดินอีกต่อหนึ่งจากคู่สัญญา ซึ่งปัจจุบันคือสำนักงานพระคลังข้างที่ เพื่อพัฒนาและบริหารโรงแรมและอาคารชุดเพื่อการพักอาศัย รวมทั้งเช่าช่วงที่ดินส่วนศูนย์การค้าเพื่อก่อสร้างโครงสร้างอาคารศูนย์การค้า ปัจจุบันถือหุ้นโดยเครือดุสิตธานีและเซ็นทรัลพัฒนา ในสัดส่วน 70% : 30% (เดิมถือหุ้นในสัดส่วน 60% : 40%)
 บริษัท สวนลุม พร็อพเพอร์ตี้ จำกัด เช่าโครงสร้างอาคารศูนย์การค้าจากวิมานสุริยาเพื่อตกแต่งและบริหารศูนย์การค้า ถือหุ้นโดยเซ็นทรัลพัฒนาและเครือดุสิตธานี ในสัดส่วน 85% : 15%
 บริษัท พระราม 4 เดเวลลอปเม้นท์ จำกัด เช่าที่ดินตามสัญญาเช่าหลักกับคู่สัญญา ซึ่งปัจจุบันคือสำนักงานพระคลังข้างที่ ถือหุ้นโดยเซ็นทรัลพัฒนาและเครือดุสิตธานี ในสัดส่วน 90% : 10%
 บริษัท ศาลาแดง พร๊อพเพอร์ตี้ แมเนจเม้นท์ จำกัด เช่าช่วงที่ดินจากพระราม 4 เดเวลลอปเม้นท์ เพื่อพัฒนาและบริหารอาคารสำนักงาน โดยเซ็นทรัลพัฒนาถือหุ้นในสัดส่วน 100%

 การเปิดให้บริการ 
ดุสิต เซ็นทรัล พาร์ค เริ่มทยอยเปิดให้บริการทีละส่วน ดังนี้

 27 กันยายน พ.ศ. 2567 — โรงแรมดุสิตธานี กรุงเทพฯ แห่งใหม่ (ไม่เป็นทางการ; 70 ห้อง)
 17 ธันวาคม พ.ศ. 2567 — โรงแรมดุสิตธานี กรุงเทพฯ แห่งใหม่ (สไปร์ รูฟท็อป บาร์)
 1 มิถุนายน พ.ศ. 2568 — อาคารสำนักงาน เซ็นทรัล พาร์ค ออฟฟิศเซส
 15 สิงหาคม พ.ศ. 2568 — ศูนย์การค้า เซ็นทรัล พาร์ค และสวนสาธารณะลอยฟ้า รูฟ พาร์ค (เลื่อนมาจากกำหนดเดิมที่จะเปิดในวันที่ 27 มิถุนายน)
 ไตรมาสที่ 4 พ.ศ. 2568 — อาคารชุดเพื่อการพักอาศัย เดอะ เรสซิเดนเซส

 การจัดสรรพื้นที่ 
ดุสิต เซ็นทรัล พาร์ค มีพื้นที่รวม 440,000 ตารางเมตร ประกอบด้วยพื้นที่ทั้งหมด 5 ส่วน ได้แก่

 โรงแรมดุสิตธานี กรุงเทพฯ 
โรงแรมดุสิตธานี กรุงเทพฯ แห่งใหม่ เป็นอาคารโรงแรมทางทิศตะวันออกเฉียงใต้ของโครงการ สร้างขึ้นทดแทนอาคารโรงแรมดุสิตธานีเดิมซึ่งปิดกิจการเมื่อ พ.ศ. 2562 อาคารโรงแรมใหม่นี้ตั้งอยู่บนที่ตั้งเดิมของไทยประกันชีวิต สำนักงานสีลม ออกแบบโดยกลุ่มสถาปนิก อังเดร ฟู สตูดิโอ โดยอังเดร ฟู ผู้ซึ่งมีผลงานการออกแบบโรงแรมหรูหราหลายแห่งในฮ่องกง รวมถึงโรงแรมวาลดอฟ แอสโทเรีย แบงค็อก ภายในอาคาร แมกโนเลียส์ ราชดำริ บูเลอวาร์ด อาคารโรงแรมฉาบเปลือกนอกด้านหน้ากับเรือนยอดด้วยโทนสีทอง และนำสถาปัตยกรรมของอาคารเดิมมาปรับใช้ทั้งหมด

อาคารโรงแรมนี้มีความสูง 39 ชั้น ประกอบด้วยห้องพักจำนวน 257 ห้อง ที่ทุกห้องมีหน้าต่างขนาดใหญ่กว้าง 5 เมตร รับทิวทัศน์ของสวนลุมพินี รวมถึงห้องจัดเลี้ยง "นภาลัยแกรนด์บอลรูม" ความจุ 950 คน ที่เปิดมุมมองสวนลุมพินีในมุมกว้าง, ห้องอาหาร "พาวิลเลียน" ที่ให้บริการอาหารไทยและเอเชีย และ "1970 บาร์" กับ "สไปร์ รูฟท็อป บาร์" พร้อมจุดชมทัศนียภาพบริเวณชั้นบนสุด ซึ่งโครงการได้นำยอดแหลมไม้สักทองจากอาคารเดิมมาใช้ด้วย

นอกจากนี้โรงแรมยังมีส่วนขยายในชื่อ "บ้านดุสิตธานี" ตั้งอยู่ริมถนนศาลาแดง ซึ่งเป็นที่ตั้งของ "ดุสิตกูร์เมต์" ร้านขนม คาเฟ่ และบาร์, ห้องอาหารไทย "เบญจรงค์", ห้องอาหารเวียดนาม "เธียนดอง" และร้านอาหารอเมริกาใต้ "โนมาดา"

 รูฟ พาร์ค 
รูฟ พาร์ค เป็นสวนสาธารณะลอยฟ้าที่ตั้งอยู่บนชั้น 4-7 ของอาคารศูนย์การค้า โดยมีขนาด 7 ไร่ ทำให้จะเป็นสวนลอยฟ้าที่ใหญ่ที่สุดในประเทศไทยเมื่อเปิดบริการ และเชื่อมต่อกับมุมมองจากสวนลุมพินี โดยมีจุดเด่นคือการออกแบบให้เป็นเนินไล่ระดับคล้ายภูเขาสีเขียว และมีพื้นที่สำหรับสัตว์เลี้ยง

การก่อสร้างสวนใช้วัสดุธรรมชาติ เช่น ไม้ธรรมชาติ หิน และกรวด แทนซีเมนต์ บนโครงสร้างอาคารที่แข็งแรง ส่วนต้นไม้ที่ปลูกเป็นพันธุ์ไม้พื้นถิ่น รวมถึงปรับใช้อัตลักษณ์ของโรงแรมดุสิตธานีในพื้นที่ต่าง ๆ ของสวน เช่น การสร้างน้ำตก ต้นลีลาวดี และลวดลายหกเหลี่ยม เป็นต้น และหลีกเลี่ยงการใช้สารเคมี เพื่อสร้างความหลากหลายทางชีวภาพในเมือง

ศูนย์การค้าเซ็นทรัล พาร์ค
ศูนย์การค้าเซ็นทรัล พาร์ค เป็นอาคารส่วนฐานของโครงการ ความสูง 8 ชั้น (เหนือพื้นดิน 6 ชั้น และชั้นใต้ดิน 2 ชั้น) พื้นที่รวม 130,000 ตารางเมตร โดยเป็นศูนย์การค้าเรือธงแห่งที่ 3 ในเขตใจกลางกรุงเทพมหานครของกลุ่มเซ็นทรัล ต่อจากเซ็นทรัลเวิลด์ และเซ็นทรัล เอ็มบาสซี แต่แตกต่างจากสองศูนย์การค้าข้างต้นที่จะเน้นร้านค้าซึ่งมีเอกลักษณ์เฉพาะตัวที่หาไม่ได้จากศูนย์การค้าอื่น ๆ

ภายในศูนย์การค้าประกอบด้วย แผนกย่อยของห้างสรรพสินค้าเซ็นทรัล, ร้านค้าทั่วไปกว่า 300 ร้านค้าทั้งในกลุ่มเซ็นทรัล มาร์เก็ตติง และจากกลุ่มอื่น ๆ, ร้านค้าสินค้าหรูหรา, ร้านอาหารทั้งระดับทั่วไปและไฟน์ไดนิ่ง รวมถึงซูเปอร์มาร์เก็ตท็อปส์ ฟู้ด ฮอลล์

ทั้งนี้ ชั้นใต้ดินของศูนย์การค้า ได้รับการออกแบบให้เชื่อมกับโถงชั้นจำหน่ายบัตรโดยสารของสถานีสีลม ในเส้นทางรถไฟฟ้ามหานคร สายเฉลิมรัชมงคล รวมถึงมีทางเชื่อมต่อกับทางเดินลอยฟ้าของการรถไฟฟ้าขนส่งมวลชนแห่งประเทศไทย ไปยังสถานีศาลาแดง ในเส้นทางรถไฟฟ้าบีทีเอส สายสีลม

เซ็นทรัล พาร์ค ออฟฟิศเซส
อาคารสำนักงานเซ็นทรัล พาร์ค ออฟฟิศเซส เป็นอาคารทางทิศตะวันตกเฉียงเหนือของโครงการ ความสูง 43 ชั้น พื้นที่รวม 130,000 ตารางเมตร ออกแบบในโทนสีเงิน มีรูฟท็อปบาร์ที่ชั้นบนสุดของอาคาร และให้มุมมองโอบล้อมสวนลุมพินีทั้งหมด โดยมีผู้เช่าหลักเป็นกลุ่มบริษัทระดับเอลิสต์ของประเทศไทย รวมถึงตัวของเครือดุสิตธานีเองก็จะย้ายมาใช้อาคารนี้เป็นสำนักงานใหญ่แห่งใหม่ของบริษัทแทนอาคารจามจุรีสแควร์เดิมเช่นกัน

มีพิธีเทปูนปิดโครงสร้าง (Topping-off ceremony) ของอาคารนี้เมื่อวันที่ 3 กุมภาพันธ์ พ.ศ. 2568 และมีบริษัท โอเชี่ยน เน็ตเวิร์ค เอ็กซ์เพรส (ประเทศไทย) จำกัด เป็นบริษัทแรกที่เข้ามาตั้งสำนักงานใหญ่ในอาคารนี้ตั้งแต่เมื่อวันที่ 1 มิถุนายน ปีเดียวกัน ตามด้วยบริษัทอื่น ๆ เช่น แทนซาไนต์ เวนเจอร์ส, แองก้า มาสเตอรี่, เซอร์ฟคอร์ป ไทย โฮลดิ้งส์ เป็นต้น นอกจากนี้ยังมีบริษัทที่ประกาศว่าจะเข้ามาใช้อาคารนี้เป็นที่ตั้งสำนักงานใหญ่ในอนาคต เช่น ไบเออร์ไทย

เดอะ เรสซิเดนเซส แอท ดุสิต เซ็นทรัล พาร์ค
อาคารที่พักอาศัย เดอะ เรสซิเดนเซส แอท ดุสิต เซ็นทรัล พาร์ค เป็นอาคารทางทิศตะวันตกเฉียงใต้ของโครงการ ความสูง 69 ชั้น พื้นที่ขนาด 50,500 ตารางเมตร ออกแบบในโทนสีนาก ประกอบด้วยที่พักอาศัยสองรูปแบบ ได้แก่ ดุสิต เรสซิเดนเซส จำนวน 160 ยูนิต และดุสิต พาร์คไซด์ จำนวน 246 ยูนิต โดยทุกห้องพักให้มุมมองโอบล้อมสวนลุมพินีและแม่น้ำเจ้าพระยา

 ระเบียงภาพ